Kristin Danielsen (født 1972)

Kristin Danielsen (født 1972) er en norsk danser, koreograf og leder i kultursektoren. Hun er direktør i Norsk kulturråd fra 2016.

Danielsen er utdannet danser fra Den norske balletthøgskole i 1994 og fra Broadway Dance Centre i New York i 1997. Hun fullførte en Master of Arts Management ved City University i London i 1999. Fra 1994 til 1996 var hun frilans danser, koreograf og pedagog. Fra 1999 til 2001 var hun leder av Black Box Teater og ledet selskapet Danielsen Kroepelien Arts Management AS til 2006. Hun var daglig leder i Ny musikk fra 2006 til 2010. Fra 2011 til 2013 var hun direktør i MIC Norsk musikkinformasjon  hvor hun gjennomførte fusjon mellom Music Export Norway og Musikkinformasjonssenteret. 

Fra 2014 til 2016 var hun leder av Deichmanske bibliotek i Oslo.

Referanser 

Norsk kulturråd
Norske dansere
Fødsler i 1972
Personer fra Arendal kommune